I Østre Landsret er dansk-bosniske Adnan Avdic onsdag blevet kendt skyldig i forsøg på vold. Straffen lyder på 20 dages betinget fængsel, og derfor er udvisning ikke kommet på tale. Det oplyser hans forsvarsadvokat Bjørn Elmquist til Ritzau.

Dommen kommer efter en episode ved indkøbscenteret City 2 i Taastrup, hvor Avdic har et sammenstød med islamkritikeren Hussain Ali. Ekstra Bladet talte med Hussain Ali kort efter episoden, som dengang var den anden voldsepisode, Hussain Ali oplevede på otte dage. I følge Hussain Ali hilste han blot på den kendte islamist, da tingene tog fart.

- Jeg hilser på ham, og han slår ud efter mig. Jeg undgår slaget og bliver kun strejfet af de følgende slag. Han bliver stoppet af nogle kammerater og slæbt med ud, hvor han siger, at han vil vente på mig. Jeg ringer selvfølgelig til politiet. De kommer 10-12 minutter senere. Og der var jeg rasende og frustreret, sagde han dengang til Ekstra Bladet.

19-årig overfaldet to gange på otte dage for sin kritik af islamister

Adnan Avdic's forsvarsadvokat fortæller til Ritzau, at den forurettede fulgte efter Adnan for at stille ham nogle spørgsmål og filme det. Det fik angiveligt Avdic til at daske ud efter mandens headset, men han ramte ikke og blev derfor kun dømt for forsøg på vold.

Derfor har retten heller ikke fulgt anklagemyndighedens ønske om en ubetinget udvisning til den 33-årige dansk-bosnier, som har boet i Danmark i 24 år. Det er ikke første gang, at Adnan har en sag for Østre Landsret.

Her ses Adnan Avdic til en demonstration på Christiansborg Slotsplads, hvor salafister demonstrerer mod danske soldater. Foto: Jesper Mortensen

To dage efter terrorangrebet mod synagogen i Krystalgade og Krudttønden på Østerbro i København udtalte han den 16. februar 2015 til Fransk TV, at terroristen og drabsmanden bag de to mord Omar El Hussein var en helt.

- Den her mand har et hjerte af guld. Vi muslimer tager ikke afstand fra denne mand. (...) Ham derovre, han er ikke terrorist, han er en helt.

Hussain Ali efter han bliver overfaldet af en gruppe mand i byen i København. Det sker ugen før episoden med Adnan Avdic. Foto: Privat

Hussain Ali efter han bliver overfaldet af en gruppe mand i byen i København. Det sker ugen før episoden med Adnan Avdic. Foto: Privat

Yderligtgående udtalelser som ovenstående har Hussain Ali sat sig for at bekæmpe på blandt andet Facebook, hvor han ofte uploader kritik af den yderligtgående islamisme. Sidste år i september førte det til de to voldsepisoder på otte dage og i dagligdagen koster det et hav af trusler mod den unge mand.

- Jeg tænker meget over, hvor jeg går ud om aftenen. Det gjorde jeg ikke før. Jeg forstår ikke, at det ikke er muligt at diskutere holdninger og religion i dagens Danmark uden at blive udsat for vold. Jeg er selv muslim på min måde. Alle burde have lov til at leve på deres måde med religionen, hvis det er det, man har lyst til, sagde han dengang til Ekstra Bladet.